Fl-20 ta' Ġunju 2017, il-Kunsill adotta regolament li jemenda r-regolament (KE) Nru 1683/95 li jistabbilixxi format uniformi għall-viżi. Dan ir-regolament jistabbilixxi disinn komuni ġdid għall-istiker tal-viża biex jaġġorna l-elementi ta' sigurtà tagħha sabiex tiġi evitata l-falsifikazzjoni. L-istiker tal-viża attwali, li ilha fiċ-ċirkolazzjoni għal għoxrin sena, ġiet kompromessa minn inċidenti serji ta' falsifikazzjoni u frodi. Dan ir-regolament x'aktarx jiġi ffirmat kmieni f'Lulju mill-Kunsill u mill-Parlament Ewropew qabel il-pubblikazzjoni tiegħu fil-Ġurnal Uffiċjali tal-UE. L-Irlanda u r-Renju Unit mhux ser ikunu soġġetti għall-applikazzjoni tal-miżuri l-ġodda, f'konformità mal-protokolli annessi mat-trattati tal-UE. Madankollu, fuq talba minn dawn l-istati membri, il-Kummissjoni għandha tidħol f'arranġamenti magħhom għal skambju ta' informazzjoni teknika fir-rigward tal-format għall-viżi nazzjonali tagħhom. Regolament li jemenda r-regolament 1683/95 li jistabbilixxi format uniformi għall-viżi Ara l-paġna tal-laqgħa